Vissarion (mystikko)

Vissarion, oikealta nimeltään Sergei Torop (s. 14. tammikuuta 1961 Krasnodar, Neuvostoliitto) on venäläinen mystikko ja uskonnollisen kultin johtaja. Hän on väittänyt vuodesta 1990 olevansa uudelleensyntynyt Jeesus. Vissarionin perustama liike on nimeltään Viimeisen testamentin kirkko (Церковь Последнего Завета),  myös tunnettu nimellä "Yhdistyneen uskon yhteisö". Kirkon alueella on pyritty elämään mahdollisimman luonnonmukaisesti. Kirkon keskus sijaitsee Venäjän Siperiassa, Krasnojarskista etelään, Abakanin lähellä. Vissarionin kirkko yhdistelee ortodoksista uskoa, apokalyptismia, buddhalaisuutta, islamiakin, tantraa, kollektivismia, uudestisyntymistä, veganismia ja ympäristöliikettä. Sen tavoite onkin yhdistää kaikki maailman uskonnot.

 Viimeisen testamentin kirkko 
Torop kävi neuvostoarmeijan ja työskenteli liikennepoliisina Minusinskissa. Toropilta loppuivat kuitenkin vuonna 1989 perestroikan takia poliisin työt, ja hän julistautui Jumalan pojaksi. Uudelleensyntymisestä hän ilmoitti vuonna 1990.

Taitavana maalarina Torop maalasi 1990 ikonin paikalliselle kirkolle. Sen jälkeen hän sai useita kuukausia kestäneen uskonnollisen näyn, jonka jälkeen hän havaitsi olevansa Jumalan poika. Torop otti nimekseen "Vissarion", "Hän joka antaa elämän". Vissarion piti ensimmäisen saarnansa 18. elokuuta 1991. Vissarion ei ole oman ilmoituksensa mukaan Jumala, mutta Jumalan sana.

Vissarion sai seuraajia myös muun muassa Saksan esoteerikkojen joukosta.  Vissarion rekisteröi yhteisönsä vuonna 1995 nimellä "Viimeisen testamentin kirkko".

pienoiskuva|331x331px|Petropalvlovkan Vissarionin uskonliikkeen kirkko.
Vissarionin vuonna 1994 perustamassa 2,5 neliökilometrin kokoisessa Tiberkulin yhteisössä Siperian taigassa elää noin viisi tuhatta ihmistä tiukkoja sääntöjä noudattaen. Noin 300 ihmistä on elänyt yhteisön keskuspaikassa Aurinkokaupungissa (Aamuauringon kylä) ja muut ympäristön kymmenissä pienkylissä. 

Kirkon keskus on Siperiassa, Krasnojarskin eteläpuolella, Krasnojarskin aluepiiriin Kuraginskin piirissä. Lähin suurempi kaupunki on Aban (Abakan). Tarkemmin se on Minusinskin painanteessa Abakanin itäpuolella, 40 kilometrin päässä Petropavlovkan kylästä.  Keskusta kutsutaan myös nimellä "Kaupunki" ja "Vuori". Kaupunki koostuu kolmesta osasta "Aamunkoiton asumus", "Taivaallinen asunto" ja "Temppelihuippu". Kultin alue ulottuu myös mm  Petropavlovkan ja Tseremshankan kyliin.

Vissarion asui aluksi vuoren huipulla. Sittemmin hän on muuttanut alas laaksoon, jonne hänelle on rakennettu uusi talo.

Noin 40 kylän yhteisössä on pyritty elämään luonnonmukaisesti: polttopuut kaatuneista puista, kuljetukset hevosilla, ruoka puutarhasta, vaatteet viljellystä pellavasta jne. Pyhällä vuorella kasvatetaan jopa viinirypäleitä. Asukkaat pyrkivät itse tuottamaan tarve-esineensä.

Yhteisössä muun muassa liha- ja maitotuotteiden sekä alkoholin ja tupakan käyttö on kielletty. Nykyisemmin vegaaniravinnosta on kuitenkin tingitty maitotuotteiden ja kananmunien osalta. Yhteisöön on tullut myös sisävessat, satelliittikanavat ja erilaiset kodinkoneet. Yhteisö on myös pyrkinyt luopumaan osittain rahan käytöstä ja luomaan yhteisomistusta, kuitenkaan onnistumatta. Liikkeen tavoitteena on ollut yhdistää kaikki maailman uskonnot.

Rocco Castoron vuonna 2012 liikkeestä tekemän elokuvan mukaan kirkko sijaitsee hyvällä paikalla ja ihmiset ovat mukavia, mutta liikkeen ajatukset ovat hyvin kulttimaisia. Vissarion ennustaa vedenpaisumusta, josta hänen seuraajansa pelastuvathttps://www.youtube.com/watch?v=W2Cv5hZfOmk Siberian Cult Leader Thinks He's Jesus RT julkaisi videon vimellä "Siperian messias".Siberian 'Messiah' (RT Documentary 

Vissarion itse on asunut vuorella ylellisessä huvilassa, mutta seuraajat puisissa taloissa,  On epäselvää mistä Vissarion olisi saanut rahansa: joko lahjoituksina tai verottamalla kirkon jäseniä.

Joitain Vissarionin seuraajia kuoli 1990-luvulla itsemurhiin ja siksi, etteivät saaneet lääkärin apua kovissa elinoloissa. Aurinkokaupungissa on satelliittiantenneja, pyykkikoneita, traktoreita hevosten sijaan ja johtajat saattavat ajella Nissanin maasturilla.

 Pidätys 2020 ja tuomio 
Venäjän poliisi ja turvallisuuspalvelu pidättivät vuonna 2020 59-vuotiaan Vissarionin ja kaksi muuta liikkeen johtajista. Vissarionin epäiltiin hankkineen liikkeensä jäseniltä rahaa psykologisella painostuksella, ja näin vahingoittaneen näiden terveyttä Pidätyksen syyksi on epäilty myös sitä, ettei ortodoksikirkko pidä kulteista, ja siitä että Vissarionin kirkko olisi joutunut riitoihin liiketoimissa.

Vissarion sai kesäkuussa 2025 12 vuoden vankeustuomion, perusteluna kannattajien fyysisen ja henkisen terveyden vahingoittaminen manipuloimalla kannattajia. Tarkoituksena oli saada rahaa ja ilmaista työvoimaa. Tapahtumat ajoittuvat vuosiin 1991–2020.Venäjä tuomitsi lahkojohtajan 12 vuodeksi vankeuteen, Yle,fi, uutiset 30.6.2025, viitattu 1.7.2025

 Perhe 
Vissarionin vanhemmat ovat Anatoli Torop ja Nadia Malašenko. Vissarion pitää kuitenkin äitinään Neitsyt Mariaa. Vissarion erosi ensimmäisestä vaimostaan ja avioitui 19-vuotiaan kanssa. Vissarionilla on avioliitoistaan kuusi lasta: Roman, Darja, Eliša, Svetoger, Svjatoslav ja Diana.

 Lähteet 

 Aiheesta muualla 

 Vissarionin virallinen sivu  
 Vissarion and the Community of Vissarion  Yhteisön englanninkieliset sivut
 Jesus of Siberia The Guardian 24.5.2002
 Russian Sects and Fringe Beliefs – Part Three: Vissarion, the Siberian Messiah  RIA Novosti 16.6.2009.

Luokka:Mystikot
Luokka:Uskonnolliset johtajat
Luokka:Venäläiset taiteilijat
Luokka:Vuonna 1961 syntyneet
Luokka:Venäläiset uususkonnot
Luokka:Elävät henkilöt